เรื่องมีอยู่ว่าเมื่อคืนผมมีอะไรกับแฟนแล้วกินยาคุมฉุกเฉินไปครั้งเดียว2เม็ดแล้วตื่นเช้ามามีอีกแต่เสร็จข้างนอกจะท้องได้มั้ยครับแฟนเป็นวันตกไข่ด้วย
สวัสดีค่ะ หากได้ทานยาคุมฉุกเฉินภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95% ทั้งนี้ หากเป็นยาคุมฉุกเฉินชนิดที่มี 2 เม็ดใน 1 แผง การทานพร้อมกัน 2 เม็ด หรือทานครั้งละ 1 เม็ดห่างกัน 12 ชั่วโมง ประสิทธิภาพในการป้องกันการตั้งครรภ์ไม่แตกต่างกัน เพียงแต่การทานพร้อมกัน 2 เม็ด อาจทำให้เกิดผลข้างเคียงได้มากกว่าและเมื่อมีเพศสัมพันธ์อีกครั้งในตอนเช้า หากยังไม่เกิน 12 ชั่วโมงนับจากที่ได้ทานยาไป ยาคุมฉุกเฉินก็จะยังสามารถช่วยป้องกันการตั้งครรภ์ได้อยู่ แต่หากเลย 12 ชั่วโมงไปแล้ว ก็อาจต้องทานยาซ้ำไปอีกครั้งค่ะหลังจากนี้ หากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น โดยควรรอให้ประจำเดือนมา แล้วเริ่มใช้ยาภายใน 1-5 วัน นับจากวันแรกที่มีประจำเดือนมา ยาคุมหรือยาฉีด ก็จะออกฤทธิ์ในการป้องกันการตั้งครรภ์ได้ทันที โดยจะช่วยป้องกันการตั้งครรภ์ได้มากว่า 99% ไม่ควรทานยาคุมฉุกเฉินเป็นประจำ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ ค่ะ